ang binata ay patungong lumalakad na waring ibig makaaninag sa gitna ng kadiliman, may guniguni siyang taglay dahil sa pook at mga sandaling iyon. maminsanminsay itinataas ang ulo upang tanawin ang mga bituwin sa pag itan ng mga dahong matataas ng kakahuyan, at pagkatapos ay ipinagpapatuloy ang lakad na hinahawi ang mga sanga at siit na nakasasagabal sa kaniya. kung minsan ay bumabalik sa pinanggalingan, ang kaniyang mga paay nasasalabid sa isang punong maliit, masasagasa sa isang ugat na nakalabas sa lupa sa isang sangang bakli. nang makaraan ang kalahating oras ay nakarating sa isang munting batis na sa kabilang pangpang ay may isang wari bundokbundukan, na sa gitna ng kadiliman ay nagaanyong malaking bundok. tinawid ni basilio ang sapa sa tulong ng pagpapalungdaglundag sa mga bato na namumukod sa kaitiman sa ibabaw ng kinang ng tubig, umakyat sa bundokbundukan at tinungo ang isang munting pook na nakukulong ng matandat sirasirang muog.